CELEX: 32017D2165
Language: hu
Date: 2017-11-17 00:00:00
Title: A Bizottság (EU) 2017/2165 végrehajtási határozata (2017. november 17.) a vaddisznók afrikai sertéspestisének a Cseh Köztársaság egyes területein történő felszámolására vonatkozó terv jóváhagyásáról (az értesítés a C(2017) 7536. számú dokumentummal történt) (EGT-vonatkozású szöveg. )

21.11.2017   
            
            
               HU
            
            
               Az Európai Unió Hivatalos Lapja
            
            
               L 304/55
            
         A BIZOTTSÁG (EU) 2017/2165 VÉGREHAJTÁSI HATÁROZATA
   (2017. november 17.)
   a vaddisznók afrikai sertéspestisének a Cseh Köztársaság egyes területein történő felszámolására vonatkozó terv jóváhagyásáról
   
      
         (az értesítés a C(2017) 7536. számú dokumentummal történt)
      
   
   (Csak a cseh nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról szóló, 2002. június 27-i 2002/60/EK tanácsi irányelvre (1) és különösen annak 16. cikke (1) bekezdésének második albekezdésére,
   mivel:
   
               (1)
            
            
               A 2002/60/EK irányelv meghatározza az afrikai sertéspestis elleni védekezés érdekében meghozandó alapvető uniós intézkedéseket, többek között az abban az esetben alkalmazandó intézkedéseket is, ha megerősítést nyer az afrikai sertéspestis vaddisznókban való előfordulása.
            
         
               (2)
            
            
               2017-ben a Cseh Köztársaság afrikai sertéspestis vaddisznókban való előfordulásának eseteit jelentette be a Bizottságnak, és megtette a 2002/60/EK irányelvben előírt járványvédelmi intézkedéseket.
            
         
               (3)
            
            
               A jelenlegi járványügyi helyzetre figyelemmel a Cseh Köztársaság a 2002/60/EK irányelvnek megfelelően az afrikai sertéspestis felszámolására irányuló tervet (a továbbiakban: felszámolási terv) nyújtott be a Bizottsághoz.
            
         
               (4)
            
            
               A megfelelő állategészségügyi védőintézkedések meghatározása és a betegség továbbterjedésének megakadályozása érdekében a 2014/709/EU bizottsági végrehajtási határozat (2) mellékletében rögzítésre került a magas kockázatot jelentő területek uniós jegyzéke. A 2014/709/EU végrehajtási határozat mellékletét a közelmúltban módosította az (EU) 2017/1850 bizottsági végrehajtási határozat (3) annak érdekében, hogy a melléklet figyelembe vegye – egyebek mellett – az afrikai sertéspestis vaddisznókban való előfordulásának a közelmúltban a Cseh Köztársaságban észlelt eseteit, így a szóban forgó melléklet I. és II. része jelenleg tartalmazza a Cseh Köztársaság fertőzött területeit is.
            
         
               (5)
            
            
               A Bizottság megvizsgálta a felszámolási tervet, és megállapította, hogy az megfelel a 2002/60/EK irányelv 16. cikkében meghatározott követelményeknek. A tervet ezért ennek megfelelően jóvá kell hagyni.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A Bizottság jóváhagyja a Cseh Köztársaság által 2017. október 24-én benyújtott, az afrikai sertéspestisnek a tagállam fertőzött területein élő vaddisznóállományban történő felszámolására vonatkozó tervet.
   2. cikk
   A Cseh Köztársaság 2017. december 1-jéig hatályba lépteti az 1. cikkben említett felszámolási terv végrehajtásához szükséges törvényi, rendeleti és közigazgatási rendelkezéseket.
   3. cikk
   Ennek a határozatnak a Cseh Köztársaság a címzettje.
   
      Kelt Brüsszelben, 2017. november 17-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 192., 2002.7.20., 27. o.
   
   
      (2)  A Bizottság 2014/709/EU végrehajtási határozata (2014. október 9.) az egyes tagállamokban előforduló afrikai sertéspestissel kapcsolatos járványügyi intézkedésekről és a 2014/178/EU végrehajtási határozat hatályon kívül helyezéséről (HL L 295., 2014.10.11., 63. o.).
   
      (3)  A Bizottság (EU) 2017/1850 végrehajtási határozata (2017. október 11.) az egyes tagállamokban előforduló afrikai sertéspestissel kapcsolatos járványügyi intézkedésekről szóló 2014/709/EU végrehajtási határozat módosításáról (HL L 264., 2017.10.13., 7. o.).